ഇന്ധനം പ്രധാന വരുമാനം കേരളം വില കുറയ്ക്കാനില്ല തിരുവനന്തപുരം: കുതിച്ചുയര്ന്ന പെട്രോള്, ഡീസല് വിലയ്ക്ക് തെല്ല് കടിഞ്ഞാണിടാന് കേന്ദ്രം അധിക നികുതിയില് യഥാക്രമം അഞ്ച്, പത്ത് രൂപ കുറച്ചെങ്കിലും, അതിന് ചുവട് പിടിച്ച് വില്പന നികുതി കുറയ്ക്കില്ലെന്ന ഉറച്ച നിലപാടില് സംസ്ഥാന സര്ക്കാര്. കേന്ദ്ര സര്ക്കാരിന്റെ നിര്ദേശപ്രകാരം,ബി.ജെ.പി ഭരിക്കുന്നതുള്പ്പെടെ പതിനഞ്ച് സംസ്ഥാനങ്ങള് വില്പന നികുതി കുറച്ചിരുന്നു. എന്നാല്, നികുതി കുറച്ചാല് സംസ്ഥാനത്തിന് വന്സാമ്ബത്തിക പ്രതിസന്ധിയുണ്ടാകുമെന്നും,ഇന്ധനവും മദ്യവും മാത്രമാണ് പ്രധാന വരുമാന മാര്ഗങ്ങളെന്നും ധനമന്ത്രി കെ.എന്. ബാലഗോപാല് പറഞ്ഞു. ഇതോടെ ഡീസലിന് ലിറ്ററിന് പത്തും, പെട്രോളിന് അഞ്ചും രൂപ കേന്ദ്രം കുറച്ചതിന് ആനുപാതികമായി പെട്രോളിന് 1.08 രൂപയുടേയും ഡീസലിന് 2.37രൂപയുടേയുംകൂടി കുറവ് മാത്രമേ കേരളത്തില് ഉണ്ടായിട്ടുള്ളൂ. ചില സംസ്ഥാനങ്ങള് വില്പന നികുതി കുറച്ചെങ്കില് അത് അവര് കൊവിഡ് കാലത്ത് അധികം വാങ്ങിയ തുകയാണെന്ന് ധനമന്ത്രി പറഞ്ഞു. കേരളം കൊവിഡ് കാലത്ത് അധികം തുകയൊന്നും ഇന്ധനത്തിനുമേല് വാങ്ങിയിട്ടില്ല. മാത്രമല്ല, സംസ്ഥാനങ്ങളുമായി പങ്കുവയ്ക്കാത്ത തരത്തില് 30 രൂപയിലേറെ കേന്ദ്രം സ്പെഷ്യല് ഡ്യൂട്ടി സെസ് ഉള്പ്പെടെ വാങ്ങുന്നുണ്ട്. പെട്രോളിന് 32.9 രൂപയും ഡീസലിന് 31.8 രൂപയും കേന്ദ്രം നികുതി വാങ്ങുന്നു. അടിസ്ഥാനവില 41.27രൂപയാണ്. ഇതുരണ്ടും ചേര്ത്ത തുകയുടെ 30.08 ശതമാനം പെട്രോളിനും 22.76 ശതമാനം ഡീസലിനും വില്പന നികുതിയായി സംസ്ഥാനം വാങ്ങും. ഇതിനുപുറമെയാണ് കേന്ദ്രസര്ക്കാരിന്റെ സ്പെഷ്യല് ഡ്യൂട്ടി. ഇതെല്ലാം ചേര്ത്താണ് ഇന്ധന വില കണക്കാക്കുന്നത്. കേന്ദ്രം സമാഹരിക്കുന്ന തുകയുടെ ഒരു വിഹിതം സംസ്ഥാനത്തിന് കിട്ടും. സംസ്ഥാനം നേരിട്ട് വാങ്ങുന്ന നികുതിയില് നിന്ന് 8000 കോടിയോളവും പ്രതിവര്ഷം ലഭിക്കും. വിലക്കുറവില് കേരളത്തിന്റെ നഷ്ടം ഈ വര്ഷം 500 കോടി അടുത്തവര്ഷം 1000 കോടി ധനമന്ത്രിയുടെ വാദം വില്പന നികുതി കുറച്ചാല് വന് സാമ്ബത്തിക നഷ്ടമുണ്ടാവും കൊവിഡ് കാലത്ത് അത് താങ്ങാനാവില്ല, ക്ഷേമപദ്ധതികളെ ബാധിക്കും വിലയുടെ ഏറ്റക്കുറച്ചിലിന് ആനുപാതികമായി ആനുകൂല്യം ലഭ്യമാക്കുന്ന നികുതിഘടനയാണ് ഇവിടെ അഞ്ചരവര്ഷം നികുതി കൂട്ടിയിട്ടില്ലെന്ന് പറയുന്ന ധനമന്ത്രി നികുതിയുടെ നല്ലൊരു വിഹിതം ലഭിച്ചിരുന്നുവെന്ന് സമ്മതിക്കുകയാണ്. ജനങ്ങളോട് ആത്മാര്ത്ഥതയുണ്ടെങ്കില് സംസ്ഥാന നികുതി കുറയ്ക്കാന് തയ്യാറാകണം. കെ.സുരേന്ദ്രന്, ബി.ജെ.പി സംസ്ഥാന പ്രസിഡന്റ് ജനരോഷത്തെ തുടര്ന്ന് ഇന്ധന നികുതിയില് കേന്ദ്രസര്ക്കാര് നേരിയ ഇളവ് വരുത്തിയിട്ടും നയാപൈസയുടെ ഇളവ് നല്കാത്ത പിണറായി സര്ക്കാരിന്റെ നിലപാട് ജനവിരുദ്ധം. കെ.സുധാകരന്, കെ.പി.സി.സി. പ്രസിഡന്റ്